Id-Deċiżjoni tal-Kummissjoni
ta’ l-11 ta’ Ottubru, 1996
li tistabbilixxi kondizzjonijiet speċjali li jirregolaw l-importazzjoni ta’ prodotti tas-sajd u ta’ akwakultura li joriġinaw mill-Urugwaj
(Test b’relevanza għall-ŻEE)
(96/606/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidraw id-Direttiva tal-Kunsill 91/493/KEE tat-22 ta’ Lulju, 1991 li tistabbilixxi l-kondizzjonijiet ta’ saħħa għall-produzzjoni u t-tqegħid fis-suq ta’ prodotti tas-sajd [1], kif l-aħħar emendata b’Direttiva 95/71/KE [2] jiġu osservati, u b’mod partikolari l-Artikolu 11 tagħha,
Filwaqt li grupp ta’ esperti tal-Kummissjoni żar l-Urugwaj sabiex jagħmel spezzjoni ħalli jivverifika l-kondizzjonijiet li taħthom prodotti tas-sajf jiġu magħmula, maħżuna u mibgħuta lejn il-Komunità;
Filwaqt li d-dispożizzjonijiet tal-leġislazzjoni ta’ l-Urugwaj dwar spezzjoni ta’ saħħa u kontroll fuq prodotti tas-sajd jistgħu jitqiesu ekwivalenti għal dawk stabbiliti fid-Direttiva 91/493/KEE;
Filwaqt li l-‘Ministerio de Ganadería, Agricultura y Pesca -Instituto Nacional de Pesca (INAPE)’ fl-Urugwaj, huwa kapaċi li jivverifika b’mod effettiv l-applikazzjoni tal-liġijiet fis-seħħ;
Filwaqt li l-proċedura sabiex jinkiseb iċ-ċertifikat ta’ saħħa li hemm referenza għalih fl-Artikolu 11(4)(a) tad-Direttiva 91/493/KEE għandha tkopri wkoll id-definizzjoni ta’ ċertifikat abbozz ta’ mudell, il-ħtiġiet minimi tal-lingwa (lingwi) li fiha jiġi abbozzat u l-grad tal-persuna awtorizzata li tiffirmah;
Filwaqt li, skond l-Artikolu 11(4)(b) tad-Direttiva 91/493/KEE, għandha titpoġġa marka fuq pakketti ta’ prodotti tas-sajd, li tagħti l-isem tat-tielet pajjiż u n-numru ta’ approvazzjoni tad-ditta ta’ orġini;
Filwaqt li, skond l-Artikolu 11(4)(c) tad-Direttiva 91/493/KEE, għandha tinkiteb lista ta’ ditti approvati; filwaqt li dik il-lista għandha ssir fuq il-bażi ta’ komunikazzjoni mill-INAPE lill-Kummissjoni; filwaqt li huwa għalhekk f’idejn l-INAPE li jiżgura konformità mad-dispożizzjonijiet stabbiliti għal dak il-għan fl-Artikolu 11(4) tad-Direttiva 91/493/KEE;
Filwaqt li l-INAPE pprovdiet assigurazzjonijiet uffiċjali dwar il-konformità mar-regoli stabbiliti fil-Kapitolu V ta’ l-Anness għad-Direttiva 91/493/KEE u dwar li jiġu sodisfatti esegwiti l-ħtiġiet ekwivalenti għal dawk stabbiliti b’dik id-Direttiva għall-approvazzjoni tad-ditti;
Billi l-miżuri previsti f’din id-Deċiżjoni huma skond l-oinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Il-‘Ministerio de Ganadería, Agricultura y Pesca -Instituto Nacional de Pesca (INAPE)’ huwa rikonoxxut bħala l-awtorità kompetenti fl-Urugwaj li tivverifika u tiċċertifika l-konformità ta’ prodotti tas-sajd mal-ħtiġiet tad-Direttiva 91/493/KEE.
Artikolu 2
Prodotti ta’ sajd u akwakultura li joriġinaw mill-Urugwaj għandhom jissodisfaw il-kondizzjonijiet segwenti li ġejjin:
1. kull kunsinna għandha tkun akkompanjata minn ċertifikat oriġinali tas-saħħa nnumerat, mimli kif dovut, iffirmat, datat u li jkun jinkludi folja waħda skond l-abbozz stabbilit fl-Anness A ta’ din id-Deċiżjoni;
2. il-prodotti għandhom jaslu mingħand ditti approvati mniżżla fl-Anness B ta’ din id-Deċiżjoni;
3. minbarra fil-każ ta’ prodotti tas-sajd iffriżati fi’ kwantità u maħsuba intiżi għall-manufattura ta’ ikel ippriservat, il-pakketti kollha għandhom juru l-kelma ‘Urugwaj’ u n-numru ta’ approvazzjoni tad-ditta ta’ oriġini b’ittri li ma jitħasrux.
Artikolu 3
1. Iċ-ċertifikat li hemm referenza għalih f’punt 1 ta’ l-Artikolu 2 għandu jiġi fformulat f’għall-inqas lingwa uffiċjali waħda ta’ l-Istat Membru fejn isiru l-kontrolli.
2. Iċ-ċertifikat għandu juri l-isem, il-kapaċita u l-firma tar-rappreżentant ta’ l-INAPE u t-timbru uffiċjali ta’ dan ta’ l-aħħar b’kulur differenti minn dak ta’ indikazzjonijiet oħra fuq iċ-ċertifikat.
Artikolu 4
Din id-Deċiżjoni għandha tgħodd tidħol fis-seħħ mill-1 ta’ Diċembru, 1996.
Artikolu 5
Dan id-Deċiżjoni hija indirizzata lill-Istati Membri.
Magħmula fi Brussel, 11 ta’ Ottubru, 1996.